cyanic-selkie/wikianc huggingface dataset:
Daniel Cabelduc
Daniel Cabelduc (født 11. april 1970) er en svensk idrettsadministrator, leder og dommer og tidligere skøyteløper.
Som overdommer
I hurtigløp på skøyter har han vært overdommer i to OL (2014 i Sotsji og 2018 i Pyeongchang), flere VM i både allround, enkeltdistanser, sprint og junior og europamesterskap. I tillegg har han utallige verdenscupoppgaver.
Som skøyteløper
Cabelduc har to medaljer fra svenske mesterskap på skøyter i tre ganger 1,000 meter stafett, en sølv for Karlstads SK og en bronse for IFK Lidingö. Han var også med i en kombinert junior- og neoseniorlandskamp i daværende Sverdlovsk i februar 1991 mot henholdsvis Sovjetunionen og Norge og for Sverige hvor Cabelduc stilte i neoseniorklassen. Cabelduc representerte klubbene Uddevalla IS (1977/78–1991/92), Karlstads SK (1992/93–1996/97) og IFK Lidingö (1997/98–2000/01).
Sergej Oldenburg
Sergej Fjodorovitsj Oldenburg (russisk: Серге́й Фёдорович Ольденбу́рг; født  i Bjankino nær Nertsjinsk, død 28. februar 1934 i Leningrad) var en russisk orientalist, som spesialiserte seg på buddhisme. Han var blant grunnleggerne av russisk indologi, elev av Ivan Minajev og lærer til Fjodor Shcherbatskoj.
Jones El-Abdellaoui
Jones El-Abdellaoui (født 12. januar 2006) er en norsk-marokkansk fotballspiller som spiller for, på lån fra Vålerenga Fotball.
Jones er fetter til fotballspillerne Mohammed Abdellaoue, Omar Elabdellaoui og Mustafa Abdellaoue.
Julia Turkejeva
Hun vant lynsjakk under Vinter-Deaflympics 2019, og Russland vant også lagkonkurransen.
Corvoidea
Corvoidea (ravnlignende fugler) er en overfamilie av spurvefugler, men både plasseringen og innholdet har lenge vært uavklart. Tidligere regnet man Corvoidea til parvordenen Corvida, men denne plasseringen regnes ikke lenger som gyldig. Corvoidea sorterer nå derfor direkte under sangfugler (Passeri). I dag regner man med cirka 780 arter i Corvoidea, fordelt i 143 slekter og 31 familier.
Etymologi
Corvoidea er en vitenskapelig beskrivelse som er sammensatt av uttrykkene corv (av latin corvus), som betyr ravn, og -oidea (nylatin, via latin -oideus), som betyr ligner på eller minner om. Corvoidea består altså av fugler som ligner på eller minner om ravn, og kan som sådan godt beskrives på norsk som ravnlignende fugler. Gruppen har imidlertid fortsatt ikke fått noe offentlig norsk navn.
Parachalastinus
Parachalastinus er en slekt av biller som tilhører den artsrike underfamilien Lamiinae i familien trebukker (Cerambycidae).
Corvoidea
Biogeografi
Corvoidea oppsto for omkring 30 millioner år siden, i en tid like etter at protoversjonen av Papuarkipelet (det som senere ble til kjempeøya Ny-Guinea og alle øyene rundt) hadde begynt å dukke opp fra havet et par millioner år tidligere. Dette var en hendelse som fulgte etter at Øst-Gondwana sprakk opp fra Gondwana og etter hvert dannet Sahul. Derfra har artene spredt seg til store deler av verden, unntatt til Antarktika.
Parachalastinus
Utseende
Middelsstore, brokete fargede trebukker. Kroppen er påfallende kort og bred. Antennene er lengre enn kroppen, leddene litt utvidete i spissen.
Utbredelse
Slekten er utbredt i Mellom-Amerika (Honduras, Nicaragua, Costa Rica og Panama).
Sommen (innsjø)
Sommen er en innsjø som ligger på grensen mellom Östergötland og Jönköpings län i Småland, med største delen i Östergötland. Arealet er 130,3 km², noe som gjør Sommen til Sveriges 20. største innsjø. Sjøen er gjennomsnittlig 17 m dyp, men 53 m på det dypeste. Vannflaten ligger 147 meter over havet, noe som er ganske høyt i Sør-Sverige. Gjennom den nordvestre delen av Sommen renner elva Svartån, som også er innsjøens største tilsig. Svartån kommer fra vest ved Tranås, og renner ut i nordenden mot innsjøen Roxen. Innsjøen er regulert ved utløpet i nord, der gjennomsnittlig vannføring er over 11 m³/s. Den nest største tilførselselva er Bulsjöån fra sør.
Corvoidea
Tradisjonell inndeling
Corvoidea listes i systematisk rekkefølge og følger Jarvis ''et. al.'' (2014), med noe utfyllende informasjon fra HBW Alive. Listen er ikke komplett og dessuten trolig utdatert. Norske navn følger NOF, men på langt nær alle familier er navngitt på norsk. Det siste skyldes trolig den raske utviklingen (blant annet flere nye familier og arter som har blitt omklassifisert) gruppen har hatt systematisk i senere tid.
Alternativ inndeling
Ny inndeling av Corvoidea er et resultat av at den tidligere parvordenen Corvida ikke lenger er gyldig. Den nye inndelingen følger Jønsson et al. (2016), men regnes ikke som endelig. Familier delt med skråstrek (/) er ifølge Jønsson kandidater for sammenslåing, men dette er fortsatt ikke avklart. Josep del Hoyo & Nigel J. Collar (2016) har i HBW and BirdLife International Illustrated Checklist of the Birds of the World. Volume 2 - Passerines inkludert to av de tre forslagene Jønsson kom med i sin forskning. Disse er merket i listen under.
Sommen (innsjø)
Limnologi og fauna
Sommen har klart, næringsfattig vann, med siktdyp på 8-10 meter. Likevel er her et høyt biologisk mangfold, først og fremst på grunn av den store artsrikdommen av fisk og sjøens mangfoldige utforming. Her finnes 22 fiskearter, blant annet røye (Salvelinus alpinus), Sik (Coregonus fera), ørret (Salmo trutta) og Sommaströmming (Lagesild, Coregonus albula). Innsjøens røye anses som en egen art, Sommarøye. Den største røya som er fanget ble tatt i garn av John Sonnert og veide 11 kg. Foruten de forannevnte laksefisker, finnes blant annet gjedde, gjørs, abbor og lake.
Corvoidea
Alternativ inndeling
Schodde & Christidis (2014) foreslo å opprette familien Lamproliidae (silkestjertfamilien) og inkludere de to slektene Lamprolia og Chaetorhynchus i denne, men forslaget mangler (fortsatt) støtte. Boles (2017) betrakter disse slektene som basale i Rhipiduridae (viftestjertfamilien).
Sommen (innsjø)
Befolkning og trafikk
Sjøens omgivelser er tynt befolket. De største tettstedene nær Sommen er Tranås, Malexander og Sommen.
Innsjøen har gjennom årene vært trafikkert av mange dampbåter. En av disse er der fortsatt, den vedfyrte Boxholm II, som har gått på sjøen siden 1904.
Seiling under Sommer-OL 2020 – RS:X menn
Seiling under Sommer-OL 2020 – RS:X menn ble arrangert i Enoshima Yacht Harbor fra 25. til 31. juli 2021.
Veten (ås i Fauske)
Veten er en ås og et naturreservat i Fauske kommune  hvor Etterretningstjenesten har en stasjon, Forsvarets stasjon Fauske.
Yehuda Gruenfeld
Yehuda Gruenfeld, (født 28. februar 1956 i Dzierżoniów) er en polskfødt døv israelsk sjakkspiller. Pr desember 2019 hadde han en Elo-rating på 2432, og 2423 i lynsjakk.
Han vant lynsjakk under Vinter-Deaflympics 2019, der han fikk 9,0 poeng, foran Mateusz Lapaj fra Polen og Collutiis Duilio fra Italia.
Guptaskrift
Guptaskriften (noen ganger kalt gupta brahmiskrift eller sen brahmiskrift) ble brukt til å skrive sanskrit og er assosiert med Guptariket i India som var en periode med materiell rikdom og stor religiøs og vitenskapelig utvikling. Guptaskriften utgikk fra brahmiskriften og som senere ga opphav til nāgarīskriften, Śāradāskriften og siddhaṃskriften. Disse skriftformene ga i sin tur opphav til mange av de viktigste skriftformer i India, deriblant Devanagari (den vanligste skriften for å skrive sanskrit siden det 19. århundre), the gurmukhiskriften for panjabi, den bengaliskriften og tibetansk skrift.
Pseudodolbina
Pseudodolbina er en slekt av sommerfugler som tilhører familien svermere (Sphingidae).
Utseende
Middelsstore (vingespenn 60-70 millimeter), brunspraglete svermere. Forvingen har en liten, hvit flekk nær midten.
Levevis
Larvene har blitt funnet på planter i slekten Strobilanthes (akantusfamilien). Disse svermerne lever i åsene under Himalaya.
Utbredelse
Artene er utbredt i India, Bhutan, Nepal og Tibet.
Eleanor Boardman
Eleanor Boardman (født 19. august 1898 i Pennsylvania, død 12. desember 1991) var en amerikansk skuespillerinne.
Fra 1921 til 1936 var hun gift med filmregissøren King Vidor.
Antisemittisme i Ungarn
Kommunistenes oppgjør med borgerskapet etter andre verdenskrig hadde også innslag av antisemittisme ifølge Monica Csango.
Endring i det jødiske befolkningsmønsteret
Før første verdenskrig hadde Ungarn vært en av stormaktene. På grunn av at sin allianse med den tapende part, måtte Ungarn gi i fra seg både landområder og maktposisjon gjennom Trianon-traktaten. I tillegg til landområder, mistet Ungarn rundt én tredjedel av den ungarske befolkningen. En stor del av denne befolkningen var jødiske, og de ble nå fra 1920 boende i andre land ettersom at områdene ikke lenger tilhørte Ungarn.
De fleste ungarske jøder hadde adoptert den ungarske kulturen ved å la seg assimilere. Jødene som på grunn av Trianon-traktaten ikke lenger bodde i Ungarn var av de minst assimilerte og mest religiøse. De gjenværende 500 000 jødene var dermed mer tilpasset den ungarske kulturen. Omtrent halvparten av disse bosatte seg i hovedstaden, Budapest. Budapest ble gjerne referert til som "Judapest" på grunn av alle jødene i byen.
Assimilering av jødene
Minoritetsgrupper, som jødene, ble tatt relativt godt imot i Ungarn dersom de omfavnet den ungarske kulturen og lot seg assimileres. De som holdt fast ved sin opprinnelige nasjonalitet og kultur, ble møtt med fordommer og negative holdninger. De fleste av de ungarske jødene så fordelene ved å la seg assimilere, og gjorde derfor det. Det oppstod en bølge av navneendringer som resultat av assimileringsprosessen. De fleste ungarske jøder byttet frivillig sine jødiske navn til fordel for ungarske familienavn.
Det er flere grunner til at de ungarske jødene lot seg assimilere så sterkt. De ble oppmuntrer av den herskende eliten til det, og de så fordelene av å ta del i det ungarske samfunnet. Mange jøder var utdannet innenfor viktige profesjoner som jus, undervisning og medisin og hadde dermed stor samfunnsnytte. Ungarns styrende elite ønsket økonomisk modernisering i landet, og jødene kunne hjelpe til med det. At jødene tok del i samfunnet var dermed gunstig for både ungarerne og jødene. Nettopp fordi regjeringen ønsket at jødene skulle være en del av samfunnet, satt de til verks offisielle tiltak for å forhindre antisemittisme fra 1867.
Jødene ble i tillegg oppmuntret til å anse seg selv som medlemmer av den ungarske staten. Dette, i tillegg til jødenes assimilering, førte til at mange anså seg selv først og fremst som ungarere med jødisk tro – ikke jødiske. Disse oppmuntringene betydde riktignok ikke at de ungarske jødene fikk bli fullt integrert i samfunnet. Hverken bøndene eller lav-adelen i landet lot jødene få muligheten til å oppnå sosial integrasjon, og de ble derfor holdt utenfor den sosiale strukturen.
Politisk uro
Jødenes stilling i landet ble påvirket da det i 1918 og 1919 oppstod politisk uro i landet i form av en mislykket, todelt sosial revolusjon. Høyreorienterte Mihály Károlyi overtok makten i 1918, og opprettet det første og eneste vestlig-lignende liberalistiske regimet i Ungarn. Károlyi var støttet av sosialdemokrater og radikale, og flere jøder var del av regjeringen. Károlyi mislyktes både militært og innlands. Dette førte til at han og hans regjeringen ble avsatt, og erstattet av Béla Kun - lederen for det kommunistiske partiet.
Kun og hans parti, kalt "de røde", kom til makten på grunn av sin organiserte militærstyrke, og fordi de lovet å gjenvinne landområdene som Ungarn mistet i Trianon-traktaten. Oppslutningen til partiet var kortvarig. De klarte ikke å innfri det de lovet, og det oppstod sterk misnøye blant den ungarske befolkningen. Denne misnøyen ble i hovedsak rettet mot jødene. Grunnlaget for dette var at Károlyis mislykkede regjering bestod av flere jøder, og fordi Kuns kommunistiske parti inneholdt et stort flertall jøder. 20 av 26 var jødiske ungarere.
"Hvit terror" og tydelig antisemittiske holdninger
Kuns regime ble etter kort tid avsatt ved militær makt av en rumensk militær invensjon, støttet av Frankrike. Dette førte til at det gamle konservative regimet ble gjenopprettet av konservative motrevolusjonære, kalt "de hvite", som var ledet av aristokraten István Bethlen og admiral Miklós Horthy.
Den ungarske befolkningen ble ydmyket over at de hadde fått ekstern hjelp til å ordne opp i den politiske uroen, spesielt fordi Ungarn var blitt ledet av jøder som i andre land ble sett på som uegnet til å ha en slik rolle. Som en reaksjon på dette oppsto det pogromer rettet mot jødene. Denne volden ble satt i gang av ekstreme "hvite", og ble kalt for "hvit terror". De ga jødene skylden for alt som hadde gått galt i Ungarn, og brukte denne påstanden til å hisse opp og oppmuntre resten av befolkningen til å delta i pogromene.
I løpet av 1919 og 1920 spredde terroren seg til over femti byer, og mange jøder ble skadet og drept. Selv om pogromene etterhvert ble roet ned på grunn av stabiliseringen av regimet, blandet ikke de ledende konservative motrevolusjonære seg stort inn i terroren mot jødene. Regjeringen, som tidligere hadde bekjempet antisemittisme, lot pogromene nærmest gå sin gang. De antisemittiske handlingene ble sett på som jødenes egen feil. På denne måten utviklet det seg en folkelig og kulturell antisemittisme i Ungarn nærmest over natten.
Stabilisering og "ekte jøder"
Admiral Horthy stabiliserte som regent Ungarn, og det anspente forholdet mellom jødene og resten av den ungarske befolkningen ble til en viss grad mer normalisert for en periode. De antisemittiske holdningene som ble til i begynnelsen av mellomkrigstiden var ikke borte, men den hadde heller ikke tatt fullt over i alle samfunnslag.
Horthy og den konservative eliten ønsket å bedre forholdet til jødene, og etablerte derfor et skille mellom "ekte ungarske jøder" og jøder. De «ekte ungarske jødene» var gode, patriotiske jøder som støttet regimet, mens andre jøder ble klandret for å ha støttet Kun. Disse jødene ble sett på som u-assimilerte, griske jøder som ønsket å ta over landet. Ved å skille jødene på denne måten, kunne de opprettholde båndet til jødene. For jødene skapte dette kun en relasjon til den konservative eliten, og betydde at dersom "de hvite" mistet kontrollen, ville jødene miste "partnere" sine.
Numerus clausus
På begynnelsen av mellomkrigstiden begynte det å vokse frem antisemittiske høyreradikale bevegelser og partier, inspirert av italiensk fascisme og tysk nazisme. Disse bevegelsene distribuerte sterk antisemittisk propaganda, og la press på regjeringen for å minske jødenes deltagelse i samfunnet og rettigheter.
For å møte presset og for å hindre fremveksten av fascisme, ble det i 1920 fremmet et forslag om en "numerus clausus" ved universitetene. Forslaget var rettet mot jødene, og innskrenket antall prosent av ulike nasjonaliteter og raser ved universitetene. Jødene, som tidligere alltid hadde blitt sett på som ungarske med jødisk tro, ble nå klassifisert som en egen rase. Dette skapte debatter, og det ble konkludert at jødene delvis var en egen rase og nasjonalitet.
Vedtaket hadde liten betydning i praksis for jødene, og det forelå ingen offisielle protester mot vedtaket. Antallet jøder i høyere utdanning sank i 1920 til 1921, men i årene etter steg antallet til en høyere prosent enn før vedtaket ble innført.
Montenegro under EM i friidrett 2022
Montenegro deltok under EM i friidrett 2022 som ble arrangert 15.–21. august 2022 i München.
Antisemittisme i Ungarn
Tydelig antisemittisme
Den økonomiske nedgangen i Ungarn som følger av den store depresjonen førte til at de antisemittiske partiene ble styrket. Nedgangen ga de antisemittiske radikale drivkreftene i samfunnet enda en ting å klandre jødene for, i tillegg til å gi de et sterkere grunnlag for å rettferdiggjøre antijødiske tiltak. Det ble bygget opp en ekstrem sjåvinisme ovenfor jødene.
ILLT (band)
ILLT er ekstrem-metall med inspirasjon og innspill fra andre undersjangre som deathmetal, black metal, thrash og klassisk rock.
Antisemittisme i Ungarn
Tydelig antisemittisme
I 1932 fikk Ungarn sin første åpent rasistiske statsminister, Gyula Gömbös, og det tidligere utestengte, radikale Høyre satt i samme regjering. Gömbös gjorde det tydelig at hans mål var et kristent Ungarn uten jøder. For å oppnå dette etablerte han nære bånd mellom Ungarn og Tyskland ved å organisere et møte med antisemittiske og nazistiske, Adolf Hitler. Ønsket om å få tilbake det tapte landet fra førkrigstiden var fremdeles sterkt blant den ungarske befolkningen, og man så en mulighet til dette ved å etablere en allianse med Tyskland.
ILLT (band)
16. september 2021 ga ILLT ut debutalbumet «Urhat» gjennom Indie Recordings. På dette albumet er Roy Westad oppført som komponist, tekstforfatter og produsent, samt utøvende gitarist og bassist. Musikerne som medvirker på albumet er anerkjente internasjonale utøvere som Dirk Verbeuren fra Megadeth, vokalist Björn Strid fra Soilwork, Mr. Damage fra Chrome Division og Karl Sanders fra Nile. Urhat er mikset av Kurt Ballau, og mastret av Grammy-vinnende Alan Douches.
Antisemittisme i Ungarn
Offisiell lovgivning rettet mot jødene
Den første jødiske loven ble innført i 1938. Loven var et resultat av press fra både ungarske antisemitter og tyske nazister. Loven la begrensninger på hvor høyt antall jøder som kunne jobbe i visse yrker til kun 20%. Ingen av de pressende partene var fornøyde, spesielt Tyskland fortsatte å presse igjennom antisemittiske tiltak. Få fikk gjennomslag i samfunnet.
ILLT (band)
Bakgrunn
ILLT er Roy Westad sitt alter ego, etablert i 2018 som et langsiktig og ambisiøst metalprosjekt. Navnet ILLT er inspirert av et islandsk ord for «ondskap», og fra det nord-vestlandske uttrykket «ildt» som brukes om noe som oppleves vondt eller smertefullt.
Roy Westad har jobbet fulltid som filmkomponist siden 2008 og har komponert musikken til flere spillefilmer, blant annet Fluefangeren (2017), som var Norges kandidat til Nordisk Råds filmpris og ble shortlistet til Oscar. Westad har også mottatt Gullruten for beste originalmusikk, og har komponert og produsert musikk til en rekke reklamefilmer.
Antisemittisme i Ungarn
Offisiell lovgivning rettet mot jødene
Den tysk-ungarske alliansen fortsatte, og ble enda sterkere da Tyskland i 1938 belønnet Ungarn for sin innsats ved å gi Ungarn tilbake noe av territoriet de mistet i Trianon-traktaten. Dette førte til at det sterkt antijødiske partiet, Pilkors, fikk økt oppslutning, som videre førte til at den andre jødiske lov ble opprettet i 1939.
Effekten av denne loven var at jødenes tilgang på enkelte yrker ble begrenset enda mer, i tillegg til at de nå ble klart definert som en rase fremfor en religiøs gruppe. Dermed gjaldt ikke loven kun for ungarske jøder med jødisk tro, men også konverterte jøder med kristen tro. Den gamle eliten som tidligere hadde beskyttet jødene kom med få protester. Det samme gjaldt kirken.
Holocaust
I 1940 gikk Ungarn inn i Tremaktspakten, senere kjent som «Aksemaktene». Ungarn annekterte mindre deler av dagens Slovenia og Serbia. Ungarn gikk med i krigen mot Sovjetunionen sommeren 1941. Bekymret over Ungarns stadig tettere tilknytning til Tyskland innsatte Horthy Miklós Kállay som statsminister. Jødene i Ungarn ble i stor grad beskyttet av Kállays regime. Kállay drev hemmelige forhandlinger med britene og amerikanerne og av frykt for at Ungarn kunne slutte fred, okkuperte tyske styrker Ungarn 19. mars 1944. Döme Sztójay ble nye statsminister med støtte fra den tyske Reichsbevollmächtigter, Edmund Veesenmayer, som i realiteten var øverste makthaver i Ungarn. Sztójays regjering hadde flere ytterliggående antisemitter og var fast bestemt på å «løse jødespørsmålet» så raskt som mulig. Før den tyske okkupasjonen hadde omkring 60.000 jøder omkommet, av disse ble 18.000 massakrert ved Kamenets-Podolsk i august 1941 og 42.000 forsvant under tvangsarbeid på østfronten.
Adolf Eichmann dro til Ungarn for å overvåke deportasjonen av jøder til dødsleirer i det okkuperte Polen. Eichmann ble positivt overrasket over hvor entusiastiske Sztójays folk var for å iverksette deportasjonen. Statssekretærene László Baky og László Endre hadde ansvaret for aksjonen. Baky skrev til innenriksministeren våren 1944: «Den kongelige ungarske regjering vil snart få landet renser for jøders. Jeg beordrer utrenskningen til å skje region etter region.» Omfang og hastighet på deportasjonen planlagt av Sztójays regjering overgikk ambisjonene hos Eichmann og hans Sonderkommando. Mellom 15. mai og 9. juli 1944 deporterte ungarske myndigheter 437 402 jøder. Raoul Wallenberg kom til Budapest for å redde de siste gjenværende jødene i landet. På 54 dager hadde Ungarn utenom Budapest blitt tømt for jøder. Horthy erstattet i august 1944 Sztójay med den antifascisitiske generalen Géza Lakatos. Under hans regime fikk ungarsk politi ordre om å forhindre at ungarske borgere ble deportert. I september 1944 krysset sovjetiske styrker den ungarske grensen og Horthy inngikk avtale om våpenstillstand med Sovjetunionen. Horthys sønn ble kidnappet av tyskerne for å tvinge Horthy til å oppheve våpenstillstanden. Ferenc Szálasi, fra Pilkorset, ble innsatt som statsminister samtidig som Horthy abdiserte som riksforstander. I samarbeid med SS gjenopptok Szálasi deportasjonen av jøder, spesielt i Budapest. Tusenvis av jøder ble drept av medlemmer av Pilkorset. Gilbert oppgir 200 000 ungarske jøder ble drept i holocaust, andre kilder oppgir 450.000 av i alt 650.000 - 800.000 jødiske innbyggere før krigen.
Stuping under VM i svømmesport 2019 – 10 meter synkron kvinner
Stuping under VM i svømmesport 2019 – 10 meter synkron kvinner ble avholdt på Nambu University i Gwangju den 14. juli 2019.
NP-hardt
De NP-harde problemene er en mengde problemer som er minst like harde som de hardeste problemene i NP. Sagt på en annen måte, hvis ethvert problem i NP kan polynomtidsreduseres til et gitt problem H, er problemet H NP-hardt. Hvis H også er med i NP, vil det bety at H er et av de hardeste problemene som eksisterer i NP. H kalles da NP-komplett i tillegg til NP-hardt. En konsekvens er at om man skulle finne en polynomtidsalgoritme for et eller annet NP-hardt problem, vil alle problemer i NP kunne løses i polynomiell tid.
Eksempler
Et eksempel på et NP-hardt problem kan være et NP-komplett problem. Et velkjent problem er handelsreisendeproblemet som går ut på å finne korteste vei som går gjennom ei gitt mengde noder.
Et problem som ikke er NP-komplett, men som er NP-hardt er stoppeproblemet. Stoppeproblemet går ut på om man kan avgjøre om et gitt program med et gitt input vil stoppe eller ikke. Dette er et problem som ikke er turingavgjørbart. Det finnes inga turingmaskin som vil kunne avgjøre problemet.
Onur Air
Onur Air er et tyrkisk flyselskap. Flyselskapet har innenlandsflyvninger i Tyrkia og charterflyvninger fra Europa.
Anaesthetobrium
Anaesthetobrium er en slekt av biller som tilhører den artsrike underfamilien Lamiinae i familien trebukker (Cerambycidae).
Onur Air
Flyflåte
Flyflåten består av seks Airbus A300-600, fjorten Airbus A320-214, ti Airbus A321-214 og fire Airbus A330-300.
Anaesthetobrium
Utseende
Middelsstore, svarte trebukker med gulbrune eller rødbrune dekkvinger. Antennene er litt lengre enn kroppen. Pronotum er nokså knudrete, med en gsnake liten tann på den rundede sidekanten. Dekkvingene er parallellsidige med markerte "skuldre".
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Guttetur & gledeshus
Guttetur & gledeshus er et musikkalbum med Ole Ivars, utgitt den 26. oktober 2012. Albumet var det siste til å bli produsert av Morten Nyhus sammen med bandet frem til På farten i 55 år, som kom ut i 2019.
Muhammad Shah
Muhammad Shah, født Awang Alak Betatar etablerte sultanatet Brunei, sannsynligvis i 1363 (eller 1368) og var den første sultan av Brunei fram til 1402.
Biografi
Hans avstamning er uklar. Han etablerte sultanatet sammen med sine brødre Awang Pateh Berbai (også kjent som Ahmad av Brunei, tredje sultan av Brunei) og Awang Semaun. Han styrte som raja (indisk for «hersker») under navnet Awang Alak Betatar fram til begynnelsen av 1360-årene, da han konverterte til islam for å gifte seg med datteren til kongen av Temasek (daværende by der Singapore ligger i dag).
Ponca
Ponca, egentlig ppánkka, er en nordamerikansk urbefolkning som talte omaha-ponca, en varietet av dhegiha, et siouxspråk, og tilhørte prærieindianernes kulturkrets. Ponca utgrente seg fra omahaindianerne i begynnelsen av 1700-tallet.
Muhammad Shah
Biografi
Muhammed Shah grunnla etter alt å dømme sultanatet Brunei. Kinesiske kilder opplyser at kongen av Brunei i 1370 var «Ma-ho-mo-sa» som tolkes som «Mahmod Shah». Han skal også ha sendt en delegasjon til Kina i 1371.
Muhammad Shahs datter Ratna Dewi skal angivelig ha giftet seg med en kineser ved navn Ong Sum Ping som startet en handelsstasjon ved Mumiang ved Kinabatangan-elva (i det nåværende Malaysia). For dette fikk han en adelstittel i Brunei. Ong Sum Ping skal ha vært en yngre bror av den kinesiske keiseren. Bruneis relasjoner til Kina bekreftes også av at Muhammed Shahs etterfølger sultan Abdul Majid Hassan som regjerte fra 1402 til 1408 døde under reise i Kina og er gravlagt i Nanjing hvor hans grav fortsatt eksisterer.
Ponca
Demografi
Kopperepidemier og stadige stridigheter med siouxindianere gjorde at poncaindianernes folkemengde sank. Den ble anslått av samtidige hvite observatører til omkring 250 mennesker i 1805. Femten år senere hadde den kommet seg og det var da 1 000 personer. Befolkningsstørrelsen svingte så markant på 1800-tallet, med zenit 1846 med cirka 2 000 poncaindianere og nadir 1892 med cirka 875 individer.
Ved den amerikanske folketellingen i 2000 rapporterte 4 858 mennesker at de regnet seg som helt eller delvis ponca.
Muhammad Shah
Biografi
Muhammed Shah tilhørte sunni-retningen innen islam. Kilder indikerer at det ikke var Muhammed Shah som innførte islam til Brunei, men at religionen var kommet med utenlandske handelsmenn tidligere.
Bityle
Bityle er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, slank trebukk, oversiden kledt med fine, nedliggende hår. Den er stort sett gråblå, men med svarte tverrbånd på dekkvingene. Antennene er noe lengre enn kroppen. Pronotum har rundede sider uten tenner.
Utbredelse
Arten er endemisk for Sulawesi.
Dean Winchester
Dean Winchester er en av hovedfigurene i TV-serien Supernatural, og er hovedsakelig spilt av Jensen Ackles. Dean jager demoner, ånder og andre overnaturlige skapninger ved hjelp av sin bror Sam og til tider deres venn og farsfigur Bobby Singer, samt Castiel, en engel.
Før serien
Dean Winchester var født 24. januar 1979 av foreldrene John og Mary Winchester i Lawrence, Kansas i USA. Han er foreldrenes første barn, og er fire år eldre enn lillebroren Sam. Han ble oppkalt etter mormoren Deanna Campbell.
Mary ble myrdet av demonen Azazel i Sams barneværelse 2. november 1983. I den følgende brannen fikk Dean beskjed av faren å ta med seg Sam ut av huset og i sikkerhet, mens faren skulle prøve å redde moren, noe som ikke var suksessfullt. Helt siden da har Dean følt et ansvar for Sam og fikk alltid jobben om å ta vare på Sam mens de vokste opp. John begynte å se etter grunnen for at Mary var drept, og lærte om den overnaturlige delen av verdenen. Han ble da en «hunter», en som jakter på overnaturlige skapninger, og lærte Dean opp til å bli en hunter selv, men forteller ikke Sam om det overnaturlige inntil han blir 8 år gammel. De flyttet konstant rundt i landet og bodde på moteller og hjemmene til Johns venner. Dean hadde veldig mye å gjøre med Sam sin oppdragelse, da faren ofte var borte. Når Dean var 16 år, ble han arrestert for tyveri, og var en stund i et hjem for gutter hvor han hadde anledning for å gå på en vanlig skole, men valgte å dra tilbake til Sam og John.
Før seriens begynnelse, bestemte Sam etter en stund å dra fra John og Dean for å prøve å leve et normalt liv borte fra alt det overnaturlige. John og Dean fortsatte å jakte overnaturlige skapninger gjennom hele USA.
Dean er kjent for å håndtere forskjellige våpen, og er gjerne sett kjørende i sin 1967 Chevrolet Impala Sport Coupe, som noen ganger fungerer som soveplass, samt oppbevaring for hans mange våpen i bagasjerommet.
I serien
Dean er 26 år ved seriens begynnelse, og har fått tillatelse fra John til å jakte alene. I den første episoden, drar Dean til Sam, som han ikke har sett på et par år, og spør om hjelp med å finne den forsvunne John. Brødrene har i første omgang ikke suksess, og ved den første episodens ende dør kjæresten til Sam, Jessica, på samme vis som moren dems gjorde. Sam blir da med Dean, jaktende på forskjellige skapninger, letende etter sin far, og etterforsker gjerningsmannen bak drapet til moren og Jessica.
David Livingston
Som spiller hadde han en lang karriere i nederlandsk (Eredivisie), svensk (Division I), østerriksk (Bundesliga/Alpenliga), britisk (BISL) og norsk ishockey. Han er født i USA men tok nederlandsk statsborgerskap for å kunne representere Nederland. Han deltok i seksten VM-turneringer på lavere nivåer (B- og C-VM) og én OL-kvalifisering.
Som trener har han tidligere ledet, og.
Spillerkarriere
Livingston tok sin utdanning på Boston College og kom til Europa i 1987 for å spille profesjonell ishockey i Nederland. I tillegg til opphold i Sverige, England og Østerrike, har Livingston spilt på Nederlands herrelandslag i ishockey siden 1991 og vært trener på landslaget i perioden 2006-09. I tillegg var han engasjert som ishockeytrener på Wang Toppidrettsgymnas.
Trenerkarriere
I 2006/07-sesongen var Livingston hovedtrener for 1.-divisjonslaget til, samt assistenttrener på A-laget i GET-ligaen. Sesongen etter var han hovedtrener for A-laget til Furuset, før han 26. februar 2008 signerte avtale med som hovedtrener for A-laget i de 2 sesonger.
4. oktober 2011, kun ett døgn etter at Knut Jørgen Stubdal ble fjernet som hovedtrener i, ble Livingston ansatt som ny hovedtrener i klubben. Etter å ha røket ut av NM i ishockey 2014 mot, fikk Livingston sparken som Lørenskogtrener. To måneder senere ble det annonsert at Livingston var tilbake i jobben som hovedtrener i.
5. januar 2021 var Livingston tid som hovedtrener i Manglerud Star over. Da hadde Livingston vært MS-trener siden 2014. Amerikaneren var også MS trener fra 2009 til midten av 2011/12-sesongen.
David Livingston har blitt kåret til årets trener tre ganger, 2009/10, 2011/12 og 2017/2018.
Boligstiftelsen Nydalen
Boligstiftelsen i Nydalen (BSN) er en uavhengig boligstiftelse i Nydalen i Oslo. Stiftelsen ble startet av Bedriftsøkonomisk Studentersamfund ved BI Sandvika, 18. mai 1995, som Boligstiftelsen Sandvika Vest. Stiftelsen flyttet til Nydalen, samtidig med at flyttingen av BI fra Sandvika til Nydalen. Formålet med stiftelsen er å tilby billige leiligheter for studenter på Handelshøyskolen BI.
Boligstiftelsen Nydalen eier i dag 598 studenthybler som ligger ca. 300 meter fra Handelshøyskolen BI.
Honduras under Paralympiske sommerleker 2012
Honduras deltok i Paralympiske sommerleker 2012 i London i Storbritannia. Dette var femte gang nasjonen deltok.
Stuping under VM i svømmesport 2019 – 3 meter synkron mixed
Stuping under VM i svømmesport 2019 – 3 meter synkron mixed ble avholdt på Nambu University i Gwangju den 20. juli 2019.
Surface brightness fluctuation
Surface brightness fluctuation (SBF) er en type avstandsindikator brukt til å estimere avstander til galakser og kulehoper. Metoden kan benyttes for avstander opp til og måler variansen av galaksens lysfordeling som følge av svingninger i antall av og lysstyrke til individuelle stjerner per område. Teknikken benytter det faktum at galakser består av et endelig antall stjerner. Antallet i en hvilken som helst liten flekk av en galakse vil variere fra punkt til punkt, og skaper støylignende svingninger i overflatelysstyrken.
SBF er en indikator som bruker stjerner blant de eldre populasjonene (Populasjon II).
Danial Hajibarat
Danial Hajibarat (persisk: دانیال حاجی برات, født 4. juni 1983 i Teheran) er en iransk filmregissør, manusforfatter og musikkprodusent.
Biografi
Han startet sin profesjonelle karriere i 2003. Hans mest kjente filmer er Kjærlighetens vei og Frigjøring. Han har også jobbet som musiker og plateprodusent siden 2000.
Familie
Hans onkel Mehrdad Ardeshi er internasjonal mester i sjakk og trener for det iranske nasjonale ungdomssjakklaget.
Liadytidae
Liadytidae er en liten familie av utdødde, trolig vannlevende biller.
Utseende
Små til middelsstore (ca. 5-10 millimeter), avlangt ovale biller. De kunne overflatisk minne om vannkalver (Dytiscidae), men det er uklart hvor nært beslektet de var med disse.
Levevis
Etter alt å dømme var billene vannlevende.
Systematisk inndeling
Det er mulig at familien bør plasseres i gruppen Hydrophiloidea, ikke i Adephaga.
Larissa Kalaus
Larissa Kalaus (født 24. juni 1996 i Zagreb) er en kroatisk håndballspiller, som spiller på strek for den kroatiske klubben og det kroatiske kvinnelandslaget.
Hun har representert Kroatia i to europamesterskap (2018, 2020) og ett verdensmesterskap (2021).
Free Fallin'
«Free Fallin'» er en sang av Tom Petty og utgitt som åpningssporet på hans første soloalbum Full Moon Fever i 1989.
Sangen ble skrevet av Tom Petty og Jeff Lynne, Lynne synger også bakgrunnsvokalen og spiller bassgitar på sangen. Sangen var den første som ble skrevet til albumet og ble komponert og spilte inn på to dager. Den nådde en syvende plass på Billboard Hot 100 singellisten i 1990.
Forsvarets stasjon Fauske
Forsvarets stasjon Fauske lokaliseres på Veten i Fauske, Nordland fylke, og er en av etterretningstjenesten sine stasjoner. Stasjonen samler inn og analyserer informasjon fra utvalgte satellitter i verdensrommet. Den ble etablert i 1952. Fra 1965 til 1995 var der to stasjoner i Fauske. I 2017 er bare en stasjon operativ.
Free Fallin'
«Free Fallin'» ble en av Pettys mest kjente sanger. Tom Petty and The Heartbreakers fremførte sangen på MTV Video Music Awards i 1989 med Axl Rose og Izzy Stradlin, og på Super Bowl XLII pauseshow i 2008.
Sangen er rangert som nr. 219 på Rolling Stones 500 Greatest Songs of All Time. Den ble omtalt i filmen Jerry Maguire (1996) og Sopranos episode 2.13, "Funhouse" (2000). Lou Reed valgte sangen som en av hans favoritter fra 1989. Sangen ble nummer 2 på Spotify Global Viral 50 etter Pettys død i 2017.
B-siden på US 7" singelen var «Down the Line» og på UK 7" singelen var «Love Is a Long Road».
Forsvarets stasjon Fauske
Stasjonen skal ha hjulpet Storbritannia under Falklandskrigen i 1982, og USA i Gulfkrigen
Parahygrobiidae
Parahygrobiidae er en liten familie av utdødde, vannlevende biller.
Utseende
Arten er beskrevet basert på en larve, det voksne stadiet er ikke kjent. Typeeksemplaret var trolig nesten utvokst og var da 5 millimeter lang og 1,5 millimeter bred. Hodet var kraftig og firkantet med velutviklede mandibler og forholdsvis lange palper. Den hadde tre par kraftige bein, bakkroppen hadde et par kraftige, hårete haletråder (cerci).
Levevis
Etter alt å dømme var billene vannlevende.
Utbredelse i tid og rom
Gruppen er bare kjent fra øvre jura (mellom 161-150 millioner år før nåtid). Den er kjent fra fossifunn fra Russland.
Marie Hermo Jensen
Marie Hermo Jensen (født i 1979 i Hammerfest ) er en norsk danser og koreograf.
Hun vokste opp i Hammerfest, og etter å ha studert ved Skolen for samtidsdans i Oslo tok hun en bachelorgrad ved London Contemporary Dance School. I London spesialiserte hun seg innen improvisasjon og koreografi.
Nordjevel
Nordjevel er et norsk black metal-band, bestående av etablerte navn i den norske svartmetall-scenen. Nordjevel består av Doedsadmiral på vokal, Valla og Destructhor på gitar, Dominator på trommer og Dzepticunt på bass. Medlemmene har tidligere vært en del av etablerte black metal-band som 1349, Abbath, Vredehammer og Dark Funeral, og i 2015 gikk de sammen og skapte Nordjevel.
Nordjevel er signert hos det norske plateselskapet Indie Recordings
Nordjevel har vært å se live på blant annet Wacken Open Air, Hellfest , Inferno Metal Festival og Maryland Death fest , og Brutal Assault. Bandet har også vært på omfattende USA-og Europa-turneer sammen med blant annet det amerikanske death metal-bandet Possessed,
Reidar Torp
Reidar Torp (født 7. juli 1922 i Sarpsborg, død 19. mai 2017 ) var en norsk offiser (generalmajor). Han var sjef for Etterretningstjenesten fra 1970 til 1975.
Liv og virke
Han var sønn av politikeren Oscar Torp.
Under andre verdenskrig rømte Torp fra Norge med skipet HMS «Devonshire» den 7. juni 1940 sammen med kongefamilien og regjeringen. Under andre verdenskrig fullførte han i 1943 han Krigsskolen i London og var deretter ved Sandhurst der han fullførte i 1944.
Torp ble løytnant i 1944, rittmester i 1950, major i 1955, oberstløytnant i 1960, oberst i 1970 og generalmajor i 1975.
Torp var sjef for Etterretningstjenesten under Forsvarets Overkommando fra 1970 til 1975 og sjef for Plan and Policy Division International Military Staff i NATO fra 1975 til 1979. Han var også sjef for Forsvarets stabsskole fra 1979 til 1983 og sjef for Norges Hjemmefrontmuseum fra 1983 til 1995.
Nutasjon
Med Nutasjon (fra latin nutare «nikke») forstår en innen astronomi den lille, periodiske variasjonen som er overlagret jordaksens presesjonsbevegelse. Periodetiden er 18,6 år og amplituden er 9,2" rettvinklet til ekliptikken og 6,8" parallell til ekliptikken. I tillegg finnes en komponent med amplitude under 1" og kortere periode.
Begrepet nutasjon innen astronomi adskiller seg noe fra nutasjon slik det brukes innen innen snurrebassteori der nutasjon betegner bevegelsen om aksen for dreiemomentet.
Grunnlag
Hovedandelen av nutasjonen endrer retningen på jordaksen med en amplitude på ca 9,2" rettvinklet på ekliptikken og 6,8" parallell med ekliptikken med en periode på 18,6 år. Den forårsakes av en langsom forskyvning av månens bane som vinkler ca 5,1° med ekliptikken og hvis baneplanknute dreier seg 360° i løpet av 18,6 år.
Varigheten av en nutasjonsperiode er mer nøyaktig:
I tillegg til denne hovedandelen til nutasjon finnes også flere bidrag med kortere periode, helt ned til en halv måned.
Historie
Nutasjonseffekten ble først oppdaget i 1728 av James Bradley da han utførte nøyaktige analyser av stjernekoordinater. Årsaken fant en imidlertid først 20 år senere. Nutasjon er av samme størrelsesorden som aberrasjon en annen effekt som også ble oppdaget av Bradley.
Veten (fjell i Fauske)
Veten er et fjell i Fauske kommune i Salten i Nordland. Det har en høyde på 456 meter over havet.
Forsvarets stasjon Andøya
Forsvarets stasjon Andøya på Andenes i Nordland fylke er tilsluttet etterretningstjenesten. Stasjonen samler inn, analyserer og rapporterer maritim aktivitet i nordområdene. Stasjonen samarbeider tett med 333 skvadronens maritime overvåkningsfly, og ble etablert i 1974.
Bjørn Hofmann
Bjørn Morten Hofmann (født 20. juli 1964 i Oslo) er en norsk forsker innen medisinsk filosofi. Han er ansatt som professor ved NTNU i Gjøvik, Fagenhet for helse, teknologi og samfunn og som professor II ved Universitetet i Oslo (UiO), Senter for medisinsk etikk.
I perioden (2004–2013) var han forsker ved Nasjonalt kunnskapssenter for helsetjenesten.
Hans faglige interesseområder er grunnbegreper som sykdom, helse og overdiagnostikk samt nytteløs undersøkelse og behandling. I tillegg har han forsket og formidlet innen helsefaglig vitenskapsteori, medisinsk og helsefaglig etikk, bioteknologiens etikk samt teknologiteori og -vurdering. Hans fagområder gjør at han ofte blir bedt om å uttale seg i media.
I 1989 ble han utdannet sivilingeniør i fysikalsk elektronikk og biomedisinsk teknikk fra NTH.
Han har grunnfag idéhistorie fra UiO (1991) og mellomfag filosofi fra Universitetet i Tromsø (1994).
José Miguel Beñaran Ordeñana
Operación Ogro
20. desember 1973 deltok Beñaran i attentatet mot Fransisco Francos utpekte etterfølger, admiral Luis Carrero Blanco. Aksjonen fikk kodenavnet Operación Ogro (norsk: Operasjon Troll) og ble utført av en kommando med kodenavnet Txikia, etter ETA-medlem Eustakio Mendizabals nom de guerre. Mendizabal var blitt drept av Guardia Civil samme år.
Bjørn Hofmann
I 2002 fikk han graden dr. philos ved UiO med avhandlingen The technological invention of disease : on disease, technology and values.
José Miguel Beñaran Ordeñana
Operación Ogro
Over fem måneder hadde kommandoen gravet en tunnel under gaten på et sted Blanco vanligvis parkerte bilen sin. Dagen for attentatet utløste kommandoen, forkledd som elektrikere, en bombe gjemt i tunnelen da Blancos Dodge Dart passerte. Blancos livvakt og sjåfør døde umiddelbart. Statsministeren selv overlevde eksplosjonen, men døde kort tid etter. ETA påtok seg ansvaret for aksjonen 24. januar 1974.
Bjørn Hofmann
Hofmann har utviklet en metode for å vurdere etiske aspekter ved helseteknologi. Metoden er blitt videreutviklet og tilpasset av andre.
José Miguel Beñaran Ordeñana
Operación Ogro
Aksjonen ble omtalt og forklart i boken Operación Ogro: Cómo y por qué ejecutamos a Carrero Blanco (1974), skrevet av Eva Forest under pseudonymet Julen Agirre, i samarbeid med ETA-medlemmene som utførte den.
Den spanske opposisjonen i eksil fordømte ikke attentatet. I ettertid blir attentatet sett på som viktig for demokratiseringen av Spania som begynte etter Francos død.
Bjørn Hofmann
I 2014 ble Hofmann valgt ut til å være norsk Harkness-stipendiat for perioden 2014–2015. Dette er en ordning som er kommet i stand gjennom et samarbeid mellom Nasjonalt kunnskapssenter for helsetjenesten, Norges forskningsråd og den amerikanske stiftelsen The Commonwealth Fund. I stipendperioden forsket Hofmann på overdiagnostikk, i samarbeid med forskere ved Dartmouth Institute for Health Policy and Clinical Practice ved Dartmouth College, New Hampshire.
José Miguel Beñaran Ordeñana
Operación Ogro
Under demokratiseringen av Spania ble ETA splittet i to fraksjoner: ETA (politico-militar) og ETA (militar). Beñaran ble en lederfigur i sistnevnte, som vektla den væpnede kampen framfor det politiske arbeidet.
Attentat
21. desember 1978 ble Beñarán selv offer for et attentat. Han ble drept av bilbombe i småbyen Anglet i fransk Baskerland. Den paramilitære gruppen Batallón Vasco Español (norsk: Den spansk-baskiske bataljon) tok på seg ansvaret for drapet. Ifølge den spanske avisen El Mundo ble drapet på Argala utført av en kommando bestående av Jean Pierre Cherid, tidligere medlem av Organisation de l'armée secrète, Jose Maria Boccardo, medlem av det argentinske Alianza Apostólica Anticomunist, og den italienske fascisten Mario Ricci.
Ettermæle
José Miguel Beñaran Ordeñana er stadig en kontroversiell figur i Spania og Baskerland.
Et torg i den baskiske byen Arrigorriaga var tidligere oppkalt etter Beñaran, men ble omdøpt etter en rettslig kjennelse i 2009.
Den baskiske politikeren Arnaldo Otegi ble i 2007 dømt til 15 måneders fengsel for «glorifiseing av terrorisme» etter å ha deltatt i en minnemarkering til ære for Beñaran i 2003.
Amund Sjølie Sveen
Amund Sjølie Sveen (født 1973) er en norsk kunstner, musiker og skribent oppvokst i Vadsø i Finnmark. Han er kjent for sine verk, aksjoner og tekster som han selv beskriver som «undersøkelser av samfunnspolitiske problemstillinger i vår globaliserte, markedsliberalistiske verdensorden». Han har særlig vært opptatt av tematikk med utgangspunkt i nord og det sirkumpolare, arktiske området.
Kunstnerisk virksomhet
Sveen har markert seg som en kunstner som evner å provoserer og skape offentlig debatt med sine verk, som ofte tar opp og debatterer eksplisitt politisk innhold. Han har produsert, skrevet, regissert og framført en rekke solo performance lectures («foredragsforestillinger»), blant annet Economic Theory for Dummies (2013) og The Norwegian Way (2010).
Særlig kjent er prosjektet Nordting (2014-). Det første arrangementet, som gikk av stabelen under Festspillene i Nord-Norge i 2014, forårsaket stor debatt på grunn av den tydelige og kritiske omtalen av Statoil (nåværende Equinor) som sponsorpartner for kulturlivet i Nord-Norge. Daværende Fylkesmann i Troms, Svein Ludvigsen, var en av dem som tydelig ga uttrykk for sin misnøye med prosjektet i media. Prosjektet fikk imidlertid svært positiv omtale av flere kommentatorer.
Nordting har arrangert egne folkemøter blant annet i samarbeid med Hålogaland teater i Tromsø, og har også gjennomført en rekke intervensjoner i offentligheten, noe flere kommentatoer har trukket fram som unikt ved prosjektet. Nordting har blant annet deltatt med egen seksjon i 1. mai-tog i Oslo og Tromsø, har åpnet egen Concept Store i Harstad under Festspillene i Nord-Norge i 2019, og stilte egen liste i Troms til Stortingsvalget i 2017. Sveen, som stod på toppen av lista, fikk 58 stemmer, og ble omtalt som «landets minste parti». I 2019 skapte folkebevegelsen nok en gang oppmerksomhet og debatt da Sveen og Nordting stod for åpningen av Festspillene i Nord-Norge på torget i Harstad, og avsluttet arrangementet med å servere vodka til publikum. Både Sveen og festivalen ble anmeldt av Kommunelegen i Harstad. Sveen forsvarte serveringen, og svarte Kommunelegen i et åpent brev publisert blant annet i avisa Nordlys. Politiet henla senere saken. I 2019 planla Sveen å gjennomføre en «riking-safari» i Harstad som del av Nordtings virksomhet der under Festspillene i Nord-Norge.
Et annet prosjekt som har fått mye oppmerksomhet, er lysinstallasjonen MAKE THE NORTH GREAT AGAIN! som Sveen og Nordting først installerte på Svalbard i 2020 i samarbeid med Nordnorsk kunstmuseum. Kunstverket førte til stor lokal debatt i Longyearbyen. Installasjonen er senere vist blant annet i Nuuk på Grønland, i Kirkenes og i Vardø i 2022. Sveen har både lokalt og internasjonalt argumentert for sterkere fokus på sirkumpolart samarbeid i nord, og bruker ofte begrepet panarktisisme / pan-arcticism.
Sveen er medlem av trioen Slagr, og scenekunstkollektivet Statex. Han var tidligere medlem av musikkteaterensemblet Ning gjennom hele dets levetid (1997-2015).
Sveen har instrumentalpedagogutdannelse fra Musikkonservatoriet i Tromsø, og master (diplomeksamen) i solo slagverk fra Musikhögskolan i Göteborg. Han har vært medlem av fagutvalg for Barn- og unge og fagutvalg for Scenekunst (2019-21) i Norsk kulturråd, og er fra høsten 2018 ansatt 40% som forsker ved Universitetet i Tromsø som del av det kunstneriske forskningsprosjektet Art VAPO.
Eksterne lenker
Nettsted for Amund Sjølie Sveen: www.amundsveen.no
Stuping under VM i svømmesport 2019 – 10 meter synkron mixed
Stuping under VM i svømmesport 2019 – 10 meter synkron mixed ble avholdt på Nambu University i Gwangju den 13. juli 2019.
Amund Sjølie Sveen
Eksterne lenker
Nettsted NORDTING: www.nordting.no